ඔහු පැය 3 කුත් මිනිත්තු 08 ක් සහ තත්පර 36 කින් තරගය නිමා කළේය.ඊයේ පෙරවරු හිඟුරක්ගොඩ නගරයේ දී මේජර් ජෙනරාල් බොනිෆස් ප්‍රනාන්දු මහතා විසින් ආරම්භක සංඥාව ලබා දීමෙන් ආරම්භ වූ ගුවන් හමුදා පාපැදි සවාරියේ දෙවැනි අදියරට ක්‍රීඩකයන් 86 දෙනකු සමන්විත වූ අතර මින්නේරිය හරහා මහනුවර දක්වා කිලෝමීටර් 120 ක දුර ප්‍රමාණයක් ආවරණය කරමින් නිමාවට පත් විය.ඊයේ දිනයේ (දඹුල්ලේ දී) ස්පි‍්‍රන්ට් අංශය ලෙස ගුවන් හමුදාවේ ජීවන් ජයසිංහ ජය ගත් අතර යුද හමුදාවේ ගයාන් කුමාර දෙවැනි ස්ථානයත් යුද හමුදාවෙහිම ලක්‍ෂමන් විජේරත්න තුන්වැනි ස්ථානයත් හිමි කර ගත්තේ ය.පොලිසිය නියෝජනය කළ සුදීර නිලංග ඊයේ ‘කඳු නැගීමේ සූරයා’ විය.ශ්‍රී ලංකා ගුවන් හමුදාවේ 60 වැනි සංවත්සරයට සමගාමීව පැවැත්වෙන මෙවර පාපැදි සවාරිය සංවිධානය කරනු ලබන්නේ 12 වැනි වරටය.තරගයේ තුන්වැනි දිනය වන අද (21) මහනුවර සිට කොළඹ ගුවන් හමුදා මූලස්ථානය දක්වා කිලෝ මීටර් 115 ක දුර ප්‍රමාණයක් ආවරණය වන ලෙස තරගය පැවැත්වේ.ශ්‍රී ලංකා පාපැදි සම්මේලනයේ සහයෝගයෙන් පවත්වනු ලබන ගුවන් හමුදා පාපැදි සවාරියේ පූර්ණ අනුග්‍රාහකත්වය අබාන්ස් ආයතනය විසිනි..